[{"text_idx": "#000002", "text": "Share this postClose sharing boxEsiliigas said rasked vo\u0303idud Viimsi ja CoopTwitterFacebookLinkedIn"}, {"text_idx": "#000004", "text": "Meeste esiliigas ma\u0308ngitakse ka\u0308imasoleva na\u0308dala teisel poolel kolmas voor. Neljapa\u0308eval vo\u0303ttis HC Viimsi/To\u0308o\u0308riistamarket hooaja esimese vo\u0303idu, alistades Raasiku/Mistra 26:25 (14:14). Teises kohtumises oli Po\u0303lva Coop 29:26 (15:10) u\u0308le hooaja avanud Tallinna Oskarist."}, {"text_idx": "#000005", "text": "Esiliigat kahe kaotusega alustanud HC Viimsi/To\u0308o\u0308riistamarketi start kodusaalis oli kaugel ideaalsest \u2013 esimese va\u0308rava viskamiseks kulus u\u0308le kuue minuti ja selleks ajaks oli Raasiku/Mistra juba 4:0 eduseisus. Taavi Tibar viis ku\u0308lalised 10. minutil 7:2 ette, enne kui viimsilased vahet kinni no\u0303eluma hakkasid, kirjutab Eesti Ka\u0308sipalliliit."}, {"text_idx": "#000006", "text": "Kuus minutit hiljem tuli sel hooajal esmakordselt platsile jooksnud ekskoondislase Siim Pinnoneni viskest 6:8 ning peagi va\u0308hendas Ott-Sander Rosin vahe minimaalseks. Korraks libises Raasiku veel kolmega ette, ent minut enne vaheajavilet seadis Pinnonen tabloole numbrid 13:13. Puhkama mindi viigiseisul 14:14."}, {"text_idx": "#000007", "text": "Ku\u0308lalised said teise pooltunni algul kahega ette, ent varsti tuli ja\u0308lle viik ning 37. minutil viis va\u0308ravavaht Siim Patraeli ta\u0308pne vise vastaste va\u0308hemuses olles Viimsi esmakordselt juhtima 18:17. Kolm minutit hiljem saadi pa\u0308rast Rico Rohumaa ja Pinnoneni va\u0308ravaid juba 20:18 eduseis, aga Kert Liinat tabas kaks korda ja\u0308rjest."}, {"text_idx": "#000008", "text": "Viigiseisult 22:22 la\u0308ks Viimsi lo\u0303plikult eest, juhtis parimal juhul 26:23 ning Kalev Ku\u0308ti ja Liinati ta\u0308psed visked va\u0308hendasid lo\u0303puks vahe minimaalseks, kuid Viimsi sai hooaja esimese vo\u0303idu. Pinnonen viskas kuus, Rosin viis ja Rohumaa neli va\u0308ravat, kaotajatel tabasid Liinat seitse ning Tibar ja Mihkel-Matteus Luik neli korda."}, {"text_idx": "#000009", "text": "Po\u0303lva-kohtumise huvitava numbrina vo\u0303ib va\u0308lja tuua, et kuigi vo\u0303o\u0303rustajad kasutasid mitmeid esindusmeeskonna ehk Serviti pallureid, oli nende keskmine vanus 17,1 ja ku\u0308lalistel 35,4! Noorimad ma\u0308ngijad platsil olid viis Coopi 15-aastast noormeest, samas kui hooaja avama\u0308ngu pidanud Oskari ridades tegutses reedel 52. su\u0308nnipa\u0308eva ta\u0308histav Jaanus Ra\u0308tsep."}, {"text_idx": "#000010", "text": "Ma\u0308ng algas kordamo\u0308o\u0308da va\u0308ravaid visates, korraks sai pa\u0308rast Kristo Kiipuse tabamust 4:3 ette ka Oskar, kuid siis tegi Coop 5:0 vahespurdi. Poolajavileks juhtisid noored po\u0303lvalased turvaliselt 15:10, aga teise pooltunni algul tabas Oskaris ka treenerikohuseid ta\u0308itev Ragnar Po\u0303ldma kolm korda ja\u0308rjest!"}, {"text_idx": "#000012", "text": "La\u0308hemale kui kaks va\u0308ravat pealinlasi enam ei lubatud ning Coop vo\u0303ttis 29:26 vo\u0303idu. Mathias Rebane viskas u\u0308heksa, To\u0303nis Kase kaheksa ja Veiko neli va\u0308ravat. Oskari poolel ja\u0308i Po\u0303ldma arvele ku\u0308mme tabamust. Kotsar lisas viis ja Kiipus kolm va\u0308ravat."}, {"text_idx": "#000014", "text": "Esiliigas ja\u0308i pealinna derbis peale Tallinn 2"}, {"text_idx": "#000016", "text": "Ekskoondislane Lo\u0303pp aitas esiliigas Viljandi vo\u0303idule"}]